El Port de Sagunt comença les festes l’1 d'agost i finalitzaran el 15
31 de juliol 2018

![](/media/d4jli5nj/25c_fiestas-puerto.jpg)  

Després de la fi de les festes patronals de Sagunt, ara és el torn de les festes del Port de Sagunt. El dimecres, 1 d'agost, a partir de les 8.00 hores i durant tot el dia es durà a terme el muntatge del recinte taurí i els cadafals en el recinte firal. A les 16.00 hores es realitzarà la _Globotà_ a l'hospital com a símbol de l'inici de les festes per als xiquets hospitalitzats. A la nit, a les 23.00 hores es podrà gaudir del concert de la Unión Musical Porteña als Jardins del Centre Cívic Antic Sanatori.

El dijous, 2 d'agost, a les 21.00 hores s'inaugurarà el recinte firal a càrrec de la Penya Botichi. A les 21.10 hores se celebrarà el Dia del Major amb un berenar per a la població de la tercera edat en la carpa del recinte festiu. A les 21.30 hores hi haurà un refrigeri en la caseta de la Comissió per a tots els que desitgen assistir. A eixa mateixa hora començarà una verbena organitzada per l'Ajuntament de Sagunt. A les 22.30 hores s'inaugurarà la carpa ubicada al costat del recinte festiu a càrrec de la Casa d'Andalusia.

El divendres, 3 d'agost, a les 8.00 hores es realitzarà el sorteig de pesca, organitzat pel Club de Pesca Altos Hornos del Mediterráneo amb la col·laboració de la Federació de Penyes Port de Sagunt. Ja a la nit, a les 23.15 hores es concentraran les penyes en la rotonda Periodista Azzati amb l'avinguda Camp de Morvedre. A les 23.30 hores es realitzarà un correfoc amb xarangues i cercaviles des de la concentració de penyes fins a la Tinència d'Alcaldia. A eixa mateixa hora començarà la macro discomòbil en el recinte firal. A les 24.00 es durà a terme la _xopà_ a càrrec de la Penya El Bou des del balcó de la Tinència d'Alcaldia. A les 00.30 hores es realitzarà un mini castell de focs artificials en la plaça del Sol. A la 1.00 de la matinada hi haurà bous embolats i vaques a càrrec de la ramaderia Dani Machancoses.

El dissabte 4 d'agost a les 18.30 hi haurà vaques i bous de la ramaderia Germans Maylin. A les 19.00 hores es realitzarà el repartiment d'aigua i arròs per a les paelles per a tota la població participant. A les 19.45 hores es donaran classes de ball de saló per a tot el públic. A les 21.00 hores hi haurà animació infantil en el recinte firal amb un tancament de carretons embolats. A les 23.00 hores actuaran grups folklòrics al Parc Rei Joan Carles I (Triangle Umbral). A les 23.30 hores es podrà gaudir del musical de Cabaret en el recinte festiu; després hi haurà una discomòbil. A les 24.00 hores hi haurà nit de bous i vaques de la ramaderia Germans Ponce Meliá.

El diumenge, 5 d'agost, a les 8.00 hores es realitzarà el concurs de pesca. A les 10.00 hores tindrà lloc l'onzena matinada motera organitzada per “Ruta Custom 66 Komando Saguntum”. A les 16.00 hores serà la _xopà_ infantil des de la Tinència d'Alcaldia amb posterior cercavil·la fins al recinte festiu. A les 17.00 hores se celebrarà el Dia del Xiquet amb inflables aquàtics, berenar infantil i espectacles. A les 18.30 hores hi haurà jocs de taula per a tota la ciutadania amb lliurament de trofeus. A les 20.00 hores es durà a terme l'eucaristia i la imposició de medalles als nous confrares en la parròquia de Begonya. A les 22.00 hores es realitzarà el concurs de paelles per a tota la població. A les 23.30 hores es podrà gaudir del musical tribut a Queen organitzat per l'Ajuntament de Sagunt.​

*   [](http://www.facebook.com/sharer.php?u=https://aytosagunto.es/va/actualitat/el-port-de-sagunt-comenca-les-festes-l-1-d-agost-i-finalitzaran-el-15/ "Facebook")
*   [](http://twitter.com/share?url=https://aytosagunto.es/va/actualitat/el-port-de-sagunt-comenca-les-festes-l-1-d-agost-i-finalitzaran-el-15/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-port-de-sagunt-comenca-les-festes-l-1-d-agost-i-finalitzaran-el-15/ "Linked In")
*   [](mailto:?body=https://aytosagunto.es/va/actualitat/el-port-de-sagunt-comenca-les-festes-l-1-d-agost-i-finalitzaran-el-15/)